Κατερίνα Στανίση

Η Κατερίνα Στανίση (Νάουσα, 9 Φεβρουαρίου 1957) είναι Ελληνίδα τραγουδίστρια. Θεωρείται μία από τις μεγάλες κυρίες του λαϊκού τραγουδιού.

Βιογραφία 
Γεννήθηκε στις 9 Φεβρουαρίου 1957 στη Νάουσα. Η οικογένειά της μετανάστευσε στην Γερμανία, όταν η ίδια ήταν σε ηλικία 7 ετών, λόγω της φτώχειας που μάστιζε τη δεκαετία του '60 την Ελλάδα, ενώ η ίδια από μικρή ηλικία αναγκάστηκε να εργαστεί ως εργάτρια σε εργοστάσιο συσκευασίας φρούτων και λαντζιέρα σε γερμανική Λέσχη Αξιωματικών και εστιατόρια.

Σε ηλικία 16 ετών ανέβηκε για πρώτη φορά στο πάλκο, στο νυχτερινό κέντρο "Maxim" στη Γερμανία, όπου γνώρισε τον γνωστό ατζέντη Νίκολσον, ο οποίος την παρότρυνε να επιστρέψει στην Ελλάδα και να ασχοληθεί επαγγελματικά με το τραγούδι.

Το 1974 επέστρεψε στην Ελλάδα μαζί με την οικογένειά της και ο Νίκολσον της έκλεισε την πρώτη επαγγελματική της συνεργασία στο νυχτερινό κέντρο "Mocambo" στη Λάρισα, όπου τραγούδησε για τρεις σεζόν μαζί με τον, επίσης ανερχόμενο τότε, Πασχάλη Τερζή.

Το 1976 άρχισε να εμφανίζεται δίπλα στην Ρίτα Σακελλαρίου, συνοδεύοντας την ως δεύτερη φωνή στα νυχτερινά κέντρα και τις συναυλίες, όπου εμφανιζόταν, αλλά και στους δίσκους, που ηχογράφησε το 1979 και το 1980, στους οποίους συμπεριλαμβάνονται τα τραγούδια "Ένα τραγούδι πες μου ακόμα" και "Μια ζωή πληρώνω" σε στίχους και μουσική Τάκη Μουσαφίρη.

Το 1982, κι ενώ εμφανίζεται στο νυχτερινό κέντρο "Καρουσάκης" μαζί με την Βίκυ Μοσχολιού, την Λίτσα Διαμάντη και τον Κώστα Καρουσάκη, ο μαέστρος της ορχήστρας, συνθέτης και στιχουργός μεγάλων λαϊκών επιτυχιών Τάκης Μουσαφίρης θα της χαρίσει την πρώτη της επιτυχία, το τραγούδι "Μυστικέ μου έρωτα", το οποίο περιλαμβάνεται στον ομώνυμο και πρώτο δίσκο της, ο οποίος έγινε χρυσός έναντι των 88.000 αντιτύπων και την καθιέρωσε στη νυχτερινή ζωή της Αθήνας.

Το 1983 συνεργάστηκε με τον Γιώργο Νταλάρα σε μια σειρά συναυλιών στο θέατρο "Ορφέας", στο Ολυμπιακό Στάδιο και στην Αμερική. Η συνεργασία τους αυτή ηχογραφήθηκε και ο δίσκος "Τα τραγούδια μου" ξεπέρασε τις 700.000 πωλήσεις, έγινε πολυπλατινένιος και μέχρι σήμερα αποτελεί τον πιο εμπορικό live δίσκο.

Το 1984 ηχογράφησε μαζί με τον Δημήτρη Μητροπάνο τον τελευταίο δίσκο του μεγάλου λαϊκού συνθέτη Απόστολου Καλδάρα, που περιλάμβανε τραγούδια σε δική του σύνθεση, με τίτλο "Όταν μιλούν τα τέλια". Στο τραγούδι "Ηλεκτροφόρο σύρμα" οι στίχοι είναι του Μανώλη Ρασούλη.

Το 1988 και το 1989 συνεργάστηκε με τον Στέλιο Καζαντζίδη, στους δίσκους του "Ελεύθερος" και "Ό,τι δεν είπα". Ο πρώτος δίσκος περιλαμβάνει το ντουέτο "Δεν είσαι εσύ" σε μουσική Τάκη Σούκα και στίχους Νίκου Λουκά. Ο Στέλιος Καζαντζίδης είχε δηλώσει ότι η Κατερίνα Στανίση και η Πίτσα Παπαδοπούλου αποτελούν τις αυθεντικότερες Ελληνίδες λαϊκές τραγουδίστριες.

Το 1998 συνεργάστηκε με το Σταμάτη Κραουνάκη και τη Λίνα Νικολακοπούλου, στο δίσκο "Σπεράντζα". Ο Σταμάτης Κραουνάκης έχει δηλώσει ότι ο Δημήτρης Μητροπάνος και η Κατερίνα Στανίση είναι οι γνησιότεροι λαϊκοί τραγουδιστές της Ελλάδας.

Το 2005 συνεργάστηκε με τον Λαυρέντη Μαχαιρίτσα στο δίσκο του "Στο αφιερώνω", στον οποίο περιλαμβάνεται το ντουέτο τους "Τα φάρμακα" σε στίχους του Μάνου Ελευθερίου.

Το 2015 συνεργάστηκε με τον Τζίμη Πανούση στο κοινωνικό τραγούδι "Υγιεινή διαστροφή", το οποίο κυκλοφόρησε σε 45άρι δίσκο, μαζί με ένα ακόμη κοινωνικό τραγούδι του Γιάννη Αγγελάκα από το περιοδικό "ΜΕΤΡΟ".

Το 2020 συνεργάστηκε με την συνθέτρια ηλεκτρονικής μουσικής Λένα Πλάτωνος σε ένα πολιτικοποιημένο σύγχρονο ηλεκτρονικό ζεϊμπέκικο, σε στίχους Μυρτούς Κοντοβά, με τον τίτλο "Ανθρωποφάγοι", η δε, συνεργασία τους εντάσσεται στις 10 σημαντικότερες μουσικές συνεργασίες του έτους αυτού.

Έχει συνεργαστεί με τους μεγαλύτερους συνθέτες και στιχουργούς, όπως Τάκης Μουσαφίρης, Απόστολος Καλδάρας, Τάκης Σούκας,  Νίκος Καρβέλας, Θανάσης Πολυκανδριώτης, Αλέκος Χρυσοβέργης, Σπύρος Γιατράς, Χρήστος Νικολόπουλος, Λευτέρης Χαψιάδης, Μάνος Ελευθερίου, Νίκος Λουκάς, Δημήτρης Παπαδημητρίου, Βασίλης Παπαδόπουλος, Γιάννης Πάριος, Νίκος Καρανικόλας, Σταμάτης Κραουνάκης, Λίνα Νικολακοπούλου, Κυριάκος Παπαδόπουλος, Ηλίας Φιλίππου, Γιάννης Καραλής, Λαυρέντης Μαχαιρίτσας, Εύη Δρούτσα, Γιώργος Αλκαίος, Σοφία Βόσσου, Μάριος Ψιμόπουλος, Βίκυ Γεροθόδωρου, Κωνσταντίνος Χριστοφόρου, Πάνος Καπίρης, Φώντας Θεοδώρου, Πάνος Φαλάρας, ενώ κατατάσσεται μέσα στις 30 πιο εμπορικές τραγουδίστριες της Ελλάδας όλων των εποχών.

Έχει εμφανιστεί στα μεγαλύτερα νυχτερινά κέντρα της Αθήνας και της Θεσσαλονίκης, όπως "Φαντασία", "Νεράιδα", "Παλιά Δειλινά", "Καρουσάκης", "Serafino", "Αμπάρες", "Stork", "Αρχιπέλαγος", "Απόλλων Palace", "Can Can", "Πύλη Αξιού", "Thalassa People's Stage", "Caramela", "Maya Maya", ενώ το 1991 μαζί με τον Αντύπα αποτέλεσαν το πρώτο σχήμα του νυχτερινού κέντρου "Posidonio", όπου παρέμεινε και τις δύο επόμενες σεζόν μαζί με τον Αντύπα και τον Δημήτρη Κοντολάζο. Το 2017 συνεργάστηκε με τον σκιοπαίκτη Ηλία Καρελλά και τους String Demons στην παράσταση "Οι πεντάμορφοι και το κέρας" στον πολυχώρο "ΙΛΙΟΝ Plus". Έχει πραγματοποιήσει συναυλίες σε Αμερική, Καναδά, Αυστραλία, Αγγλία, Γερμανία, Ισραήλ κ.α. Δίπλα της πρωτοεμφανίστηκαν σε μεγάλη πίστα ο Γιώργος Θεοφάνους (ως τραγουδιστής) και η Ευρυδίκη (1989), ο Δημήτρης Κόκοτας (1989), ο Σάκης Ρουβάς (1992), ο Γιώργος Γιαννιάς (2000) και ο Σάκης Αρσενίου (2008).

Έχει συνεργαστεί με μεγάλα ονόματα της νυχτερινής ζωής της Αθήνας, όπως Βασίλης Τσιτσάνης, Σταμάτης Κόκοτας, Ρίτα Σακελλαρίου, Δημήτρης Μητροπάνος, Άννα Βίσση,  Μιχάλης Μενιδιάτης, Μανώλης Αγγελόπουλος, Άντζελα Δημητρίου, Λίτσα Διαμάντη, Δούκισσα, Βίκυ Μοσχολιού, Γιώργος Ζαμπέτας, Φίλιππος Νικολάου, Καίτη Γκρέυ, Τζένη Βάνου, Γιάννης Βογιατζής, Τόλης Βοσκόπουλος, Πόλυ Πάνου, Μανώλης Μητσιάς, Δημήτρης Κοντολάζος, Γιώργος Μαργαρίτης, Ελένη Βιτάλη, Μπέσσυ Αργυράκη, Σταμάτης Γονίδης, Άγγελος Διονυσίου, Θέμης Αδαμαντίδης, Αντύπας, Πασχάλης Τερζής, Πίτσα Παπαδοπούλου, Λευτέρης Πανταζής, Γιώργος Γερολυμάτος, Μπέσσυ Αργυράκη, Ζαφείρης Μελάς, αλλά και νεότερους, όπως Σάκης Ρουβάς, Γιώργος Μαζωνάκης, Χρήστος Αντωνιάδης, Σαμπρίνα, Ελένη Καρουσάκη, Θάνος Πετρέλης, Τάμτα, Γιώργος Γιαννιάς, Αποστολία Ζώη, Σάκης Αρσενίου.

Έχει εμφανιστεί ως τραγουδίστρια σε ταινίες του ελληνικού κινηματογράφου, τηλεοπτικές σειρές, στο τηλεοπτικό show "Just the 2 of us" στο MEGA (2014) και σε δύο διαφημιστικά spots για την εταιρία παιχνιδιών "JUMBO" (2013, 2014).

Έχει κάνει έναν γάμο με τον γιο της Ρίτας Σακελλαρίου, Τάκη Θέμελη, με τον οποίο χώρισαν μετά από 14 χρόνια κοινής συμβίωσης.

Δισκογραφία
LP, Albums:1982 - Μυστικέ μου έρωτα (ΧΡΥΣΟΣ ΔΙΣΚΟΣ)1984 - Όλα τα πράγματα αλλάζουν (ΧΡΥΣΟΣ ΔΙΣΚΟΣ)1985 - Τι να θυμηθώ από σένα1986 - Υπάρχει λόγος1987 - Ένας στους δύο απόψε χάνει1988 - Στάσου πλάι μου1989 - Μαγικές στιγμές1990 - Αδυναμίες (ΧΡΥΣΟΣ ΔΙΣΚΟΣ)1991 - Αγαπάω δύσκολα 1992 - Αναστατώνομαι (ΧΡΥΣΟΣ ΔΙΣΚΟΣ)1993 - Να μείνεις (ΧΡΥΣΟΣ ΔΙΣΚΟΣ)1994 - Έλληνες είμαστε1995 - Ορκίσου1995 - Οι χρυσές επιτυχίες 1982-19951996 - Δημόσια το δηλώνω (ΧΡΥΣΟΣ ΔΙΣΚΟΣ)1996 - 16 ζεϊμπέκικα1997 - Ήμουν, είμαι και θα είμαι1997 - Μεγάλες επιτυχίες1999 - Άλλαξε η ζωή μου2000 - Ακόμα σ' αγαπώ2002 - Καλά2002 - Τραγουδά Ρίτα Σακελλαρίου2003 - Κατερίνα Στανίση LIVE2005 - Θυμήσου2006 - Κατερίνα Στανίση LIVE2007 - Οι μεγάλες επιτυχίες2008 - Να καούνε τα κρεβάτια2010 - Πρώτη2015 - Κάτι αγκαλιές (Live + 2 νέα τραγούδια)CD Singles:2011 - Τσιγγάνικο αίμα2012 - Ως τις πέντε2012 - Ποιoς τολμάει2013 - Κομμάτια τα μάτια2014 - Δεν ανήκω σε κανέναν2014 - Γυναίκες2014 - Χάσαμε2017 - Άλλη γυναίκα2018 - Πες πως γυρίζω2019 - Πρώτο τραπέζι πίστα (soundtrack της κινηματογραφικής ταινίας "Το σωσίβιο")2020 - Ανθρωποφάγοι2021 - Έλληνες είμαστε (new version)Συμμετοχές:1979 - Ρίτα Σακελλαρίου, της Ρίτας Σακελλαρίου1980 - Ρίτα Σακελλαρίου, της Ρίτας Σακελλαρίου1983 - Τα τραγούδια μου, με τον Γιώργο Νταλάρα (ΠΛΑΤΙΝΕΝΙΟΣ ΔΙΣΚΟΣ)1984 - Ακόμα μια μέρα, με τους Δημήτρη Μητροπάνο, Αντώνη Καλογιάννη, Δημήτρη Κοντολάζο, Ελπίδα1984 - Όταν μιλούν τα τέλια, με τον Δημήτρη Μητροπάνο1984 - Τα γλεντζέδικα, με τους Φίλιππο Νικολάου, Ρίτα Σακελλαρίου, Δημήτρη Κοντολάζο (ΠΛΑΤΙΝΕΝΙΟΣ ΔΙΣΚΟΣ)1985 - Έξω ντέρτια, με τους Δούκισσα, Φίλιππο Νικολάου, Δημήτρη Κοντολάζο, Χριστόφορο (ΠΛΑΤΙΝΕΝΙΟΣ ΔΙΣΚΟΣ)1986 - Τα ζημιάρικα, με τους Τόλη Βοσκόπουλο, Δούκισσα, Δημήτρη Κοντολάζο, Ρίτα Σακελλαρίου (ΠΛΑΤΙΝΕΝΙΟΣ ΔΙΣΚΟΣ)1987 - Το δικό μας τραγούδι, με τους Δημήτρη Μητροπάνο και Δημήτρη Κοντολάζο1988 - Ελεύθερος, του Στέλιου Καζαντζίδη1989 - Ό,τι δεν είπα, με τον Στέλιο Καζαντζίδη (ΠΛΑΤΙΝΕΝΙΟΣ ΔΙΣΚΟΣ)1989 - Τα λαϊκά της νύχτας, με τους Τόλη Βοσκόπουλο, Δημήτρη Κοντολάζο, Μαρινέλλα, Δημήτρη Μητροπάνο, Ρίτα Σακελλαρίου (ΠΛΑΤΙΝΕΝΙΟΣ ΔΙΣΚΟΣ)1990 - Μόνο για τον έρωτά σου, του Μάκη Αλατζά1991 - Εγώ είμαι εδώ, του Δημήτρη Κοντολάζου1991 - Τα γλεντάκια, με τον Δημήτρη Κοντολάζο1998 - Σπεράντζα, με τους Σταμάτη Κραουνάκη, Σάκη Ρουβά, Κώστα Μακεδόνα2003 - Στο αφιερώνω, του Λαυρέντη Μαχαιρίτσα2005 - Ο γύρος του κόσμου, του Κωνσταντίνου Χριστοφόρου2013 - Άγγελοι παλικάρια, του Asi Yehiel2015 - Η Katyusha Του ΚΚΕ/Υγιεινή Διαστροφή, με τους Τζίμη Πανούση και Γιάννη ΑγγελάκαΣτις μεγάλες επιτυχίες της συγκαταλέγονται τα τραγούδια, "Μυστικέ μου έρωτα", "Τέτοιες ώρες", "Αγαπάω δύσκολα", "Όταν λέμε έρωτα", "Τώρα τι ζητάς" σε μουσική και στίχους Τάκη Μουσαφίρη, "Συγγνώμη κύριε, ποιος είστε;", "Αναστατώνομαι", "Να σου κάνω μια ερώτηση", "Της κόλασης το εισιτήριο" σε μουσική και στίχους Νίκου Καρβέλα, "Αδυναμίες", "Τη φωνή της καρδιάς μου θ' ακούσω", "Ευτυχώς που είχα κρύψει ένα όνειρο", "Μαγικές στιγμές", "Ένα δάκρυ" σε μουσική Αλέκου Χρυσοβέργη και στίχους Σπύρου Γιατρά, "Σ' έχω κάνει θεό", "Τότε", "Πρώτη φορά χωρίζω" σε μουσική Πάνου Καπίρη και στίχους Φώντα Θεοδώρου, "Στο κουτούκι του Γιαβρή" σε μουσική Νίκου Καρανικόλα και στίχους Λευτέρη Χαψιάδη, "Μια Κυριακή απόγευμα" σε στίχους Σταμάτη Κραουνάκη και στίχους Λίνας Μικολακοπούλου, "Αλλιώτικη περίπτωση", "Δικά σου νέα προηγούνται" σε μουσική Θανάση Πολυκανδριώτη, "Μ' ένα κόκκινο καράβι", "Φύγε" σε μουσική Κυριάκου Παπαδόπουλου και στίχους Εύης Δρούτσα, "Δημόσια το δηλώνω" σε μουσική Ανδρέα Δημητρίου, "Από πού κι ως πού" σε μουσική Νίκου Καρβέλα και μουσική Ναταλίας Γερμανού, "Γεγονός" σε μουσική και στίχους Γιάννη Καραλή, "Είσαι παντού" σε μουσική Τάκη Σούκα, "Δεν αξίζει τον κόπο" σε μουσική Δημήτρη Σταμπουλή και στίχους Κώστα Ρουβέλα, "Τα άστρα και τα ζώδια" σε μουσική Τάκη Μουσαφίρη και στίχους Λευτέρη Χαψιάδη, "Λίγο λίγο" σε μουσική Σπύρου Παπαβασιλείου και στίχους Λάκη Τεάζη, το οποίο έχει διασκευαστεί από τον Ισραηλινό τραγουδιστή Χαΐμ Μοσέ, σημειώνοντας τεράστια επιτυχία στο Ισραήλ και τις χώρες της Μέσης Ανατολής.

Λήμματα που χρειάζονται παραπομπές
Λήμματα που χρειάζονται παραπομπές από 02/2012
Ελληνίδες τραγουδίστριες
Λαϊκοί τραγουδιστές